**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIV. 1/siječanj 2019.

DIVNA KNJIGA O LJEPOTI SAKRAMENTALNOGA BRAKA

Maria Elisabeth Schmidt: Volim te, takav kakav jesam , Zaklada „Čujem, vjerujem, vidim“, Zagreb, 2018.

U svijetu Marije Schmidt *slučajnost je* *umjetničko ime za Boga*. Tu nema nekih velikih čuda, ali je tu čudo sve jer se iza svega ocrtava zbiljsko Božje postojanje. I obitelj s puno djece, i čežnja za takvom obitelji, i čudo ljubavi i braka, na kraju čudo prihvaćanja križa i naslućivanje svjetla, mira, radosti, smisla što ih preko križa Bog daje vjerniku. Jednom riječju, dokaz uvida koji stječe i koji je tako logičan: *Svaki čovjek treba korijene i krila te može sam sebe puno bolje razumjeti ako zna odakle dolazi, kamo ide i ako pronađe smisao života.* Knjiga je *ljubavna pohvala životu*, a temeljna misao je da u životu zadnju riječ nema patnja, nego ljubav.

Do takvog je iskustva došla upravo kroz veliku patnju, svoju i svoga supruga. Patnja bez vjere u Boga, u Providnost, bez kontakta s njim preko molitve čovjeka može zaslijepiti. Slijed nesretnih događaja (smrt oca, brata, bolest i smrt supruga, što ih je Maria morala iskusiti) mogao ju je učini nesretnom, depresivnom, tjeskobnom, dovesti je do potonuća i gubitka životnog smisla. I to jest redovito slučaj s onima koji izaberu sizifovski put pobune i ukopanosti u materijalno, osjetilno, odbacivanja božanskih zakona i Božjeg gospodstva nad svime. Maria je izabrala suprotan put. Izabrala je stav biblijskoga Joba i na kraju poput njega bila nagrađena. Patnju i bol uspjela je

prebroditi nošena krilima vjere, a slažući potom sličice u mozaik, ispisala knjigu u kojoj ponizno proslavlja život i ljubav. Otkriva nam život i ljubav kao tajnu, misterij koji nam je dan, a koji naša suvremena civilizacija i kultura banaliziraju i razaraju s lakoćom koja graniči s ludošću. Maria je prolazeći kroz svoje patnje, strpljivo ih noseći prepuštena s povjerenjem u Božju volju, stekla dragocjenu mudrost, toliko potrebnu današnjem čovjeku, intelektualno oboružanom →

**BOŽJA RIJEČ – RIJEČ ŽIVOTA**

 *Tako više nisu dvoje, nego jedno tijelo. Što, dakle, Bog združi, čovjek neka ne rastavlja.“*

 *Mt 19,6*

→ silnom opremom, a duhovno potpuno golom i nezaštićenom u srazu sa sve većim izazovima. I zato je u duhovnom smislu ova knjiga vrijedan dar. Potvrđuje svevremesnku istinu svjedočeći u vlastitom vremenu. Zato bih ovu knjigu svakako preporučila svima. Onima koji se pripremaju za brak kako bi ih živo svjedočanstvo vodilo uskom stazom kojom se danas rijetko ide, što za posljedicu ima tolike bračne brodolome jer slabo opremljene barke ne mogu svladati opasne tjesnace. Štoviše, knjigu *Volim te, takav kakav jesam* dala bih im kao obveznu lektiru. Onima u braku za obnovu sjećanja na bračni zavjet i obećanja dana pred Bogom, posebice „vjernosti u dobru i zlu“. Koliki se tome iznevjere i vežu tako ruke Bogu, Majci Božjoj i svecima jer su prihvatili to kao uvjet riječima zakletve „tako mi pomogao Bog, Blažena djevica Marija i svi sveci Božji". Preporučila bih je i onima koji se drže tih zavjeta, da se još više učvrste u tome, i onima koji su u krizama da se nadahnjuju na primjeru koji pokazuje kako je moguće i isplativo tako živjeti. Uvrstila bih je u knjige koje bi roditelji katolici trebali dati kao štivo svojima mladima. Svakako bih je uvrstila u župske knjižnice kao pomoć svećenicima u pripremi mladih za brak. Kad se na ovakav način priprema mlade na brak, kako su bili pripremljeni Maria i Stephan, brak ne može ne uspjeti.

Ovdje je sakrament braka zasjao u svojoj punoj raskoši. Ovu bi knjigu trebali pročitati i svi oni teolozi koji danas u Crkvi zagovaraju pričest za crkveno vjenčane i rastavljene koji žive u novom, civilnom braku, jer je ovo tobože nedostižan ideal s obzirom na ljudsku slabost. Da, ljudi su slabi, to je svima nama jasno, ali Bog je po sakramentima→ → moćan u našem životu, ako ih ozbiljno uzimamo. Potrebno je samo „gorušičino zrno vjere“. Maria je ovom knjigom sije i želi da nikne u svakom čitatelju, da svaki iskusi ono što je ona iskusila – kako se Bog ne da natkriliti u velikodušnosti te čovjeku koji mu se prepusti u zamjenu za gubitak na ovome svijetu, velikodušno napunja srce ljubavlju i životom i čini da se prelijevaju na druge. Zato je knjigu i napisala.

Ovakva knjiga je blagoslov čitatelju. Pogotovo danas kada je hedonizam postao gotovo smisao života i kad se patnja nastoji izbjeći pod svaku cijenu. Kada ljudi, vođeni porivom za užitkom, sve više gube osjećaj za moral i ne prepoznaju posljedice svoga slobodnog izbora niti razabiru kušnje kojim ih Bog želi →

**PRONAĐI SVOJ LIJEK**

  Istinsko je bogatstvo i velika sreća kada muž i žena žive u slozi, sjedinjeni jedno s drugim kao jedno tijelo… Takvi supružnici, makar živjeli u siromaštvu i bili sasvim skromni, mogu biti sretniji od svih, jer se naslađuju istinskom srećom i uvijek žive spokojno. One koji žive u takvoj supružničkoj zajednici ništa ne može previše ražalostiti, niti narušiti njihovu tihu sreću.

 sv. Ivan Zlatousti

 Supružništvo i slaboga čini dvostruko jačim. Zajedničke brige supružnika olakšavaju im žalost, zajedničke radosti ushićuju oboje. Jednodušnim supružnicima je i bogatstvo ugodnije, a u neimaštini im je jednodušje ugodnije od bogatstva. Njima supružnički okovi služe kao izvor savršene mudrosti i želja, kao pečat toliko potrebne privrženosti.

 Sveti Grgur Nazijanski

**POZIV NA TRIBINU**

**TEMA:**ODGOVORNO KORIŠTENJE BEŽIČNIH TEHNOLOGIJA I RIZICI ZRAČENJA RADIOFREKVENCIJSKIH ELEKTROMAGNETSKIH POLJA

**O TEMI ĆE GOVORITI** članovi Udruge za zaštitu od elektromagnetskog zračenja:  Zdravko Anđel. dipl. iur., predsjednik UZZEZ-a; mr.sc. Ankica Kosovec-Krželj, dipl. ing. el.; Branko Crnić, dipl. ing. el.

**ČETVRTAK, 17. siječnja 2019. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

→ osposobiti za veća djela. Mariji je Bog dao milost da se rodila u brojnoj obitelji, gdje je osjetila ljubav i prihvaćanje, da je imala temeljitu vjersku poduku majke - vjeroučiteljice i dobrog duhovnika, ali je ona svojom slobodnom voljom odgovorila Božjoj milosti i prihvatila, nakon sreće, i gorčinu iz njegovih ruku. I svjedoči kako je to put blagoslova.

**Ulomci s portala ŽENA VRSNA**

 **Kako katolički roditelji mogu reformirati Crkvu**

… „Stoga neka bračni drugovi rado prihvate napore koji im pripadaju, ojačani vjerom i nadom koja ne razočarava, jer je ljubav Božja izlivena u našim srcima po Duhu Svetom koji nam je dan (Rim, 5,5), neka ustrajnim molitvama mole za Božju pomoć: neka osobito u Euharistiji crpu iz vrela milosti i ljubavi. A ako ih još drži grešnost, neka ne upadnu u malodušnost, nego neka se poniznom ustrajnošću utječu Božjem milosrđu koje se otvara u sakramentu pokore.  Oni će tako moći doći do savršenstva bračnog života što ga opisuje Apostol ovim riječima: Muževi ljubite svoje žene kao što je Krist ljubio Crkvu (…). Muževi su dužni ljubiti svoje žene kao svoje vlastito tijelo. Tko svoju ženu ljubi, ljubi sama sebe. Bez sumnje, nitko nikada nije mrzio svoga vlastitog tijela. Naprotiv, hrani ga i njeguje kao i Krist Crkvu (…).“ (Humanae Vitae 25) …

Uz Božju milost koju u sakramentima primamo u izobilju, možemo težiti tom savršenstvu bračnoga života. Tako reformiramo i obnavljamo Crkvu. Dok biskupi i kardinali traže nove načine za obnovu Crkve, dajmo svoj doprinos i budimo vjerni svom pozivu kao bračni supružnici i roditelji. Molimo za milost i hrabrost da budemo radikalno sveti, imajući na umu da najprije moramo biti vjerni ljubavi koja je sjedinjujuća i plodonosna, stavljajući pritom Boga u središte. Pokažimo djeci svojim primjerom ljepotu bračne ljubavi i braka u skladu s Božjim naumom. Tako ćemo „steći sposobnost dubljeg i djelotvornijeg utjecaja na odgoj (naše) djece“ (HV 21). Tako surađujući s Bogom možemo odgojiti snažne i vjerne muškarce i žene koji će svoj život posvetiti svetoj čistoći, čuvajući i zagovarajući crkveni nauk o ljubavi i braku. Obnova Crkve može poteći iz naših domova. Budimo spremni postati oruđa u Božjim rukama!

Kako katolički roditelji mogu reformirati Crkvu | Žena Vrsna

https://zenavrsna.com/katolicki-roditelji-reformirati-crkvu/14244

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: a<http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr